KOMISSION ASETUS (EY) N:o 1084/94, annettu 10 päivänä toukokuuta 1994, naudanliha-alan tuonti- ja vientitodistusten järjestelmän soveltamista koskevista yksityiskohtaisista erityissäännöistä annetun komission asetuksen (ETY) N:o 2377/80 muuttamisesta ja asetuksen (EY) N:o 854/94 kumoamisesta



Virallinen lehti nro L 120 , 11/05/1994 s. 0030 - 0031

Suomenk. erityispainos Alue 3 Nide 57 s. 0084

Ruotsink. erityispainos Alue 3 Nide 57 s. 0084



KOMISSION ASETUS (EY) N:o 1084/94, annettu 10 päivänä toukokuuta 1994, naudanliha-alan tuonti- ja vientitodistusten järjestelmän soveltamista koskevista yksityiskohtaisista erityissäännöistä annetun komission asetuksen (ETY) N:o 2377/80 muuttamisesta ja asetuksen (EY) N:o 854/94 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 3611/93(2), ja erityisesti sen 15 artiklan 2 kohdan ja 25 artiklan, sekä katsoo, että komission asetuksessa (ETY) N:o 2377/80(3), sellaisena kuin se on viimeksi muutettuna asetuksella (ETY) N:o 2867/93(4), vahvistetaan naudanliha-alan tuonti- ja vientitodistusten järjestelmän soveltamista koskevat yksityiskohtaiset erityissäännöt, naudanlihamarkkinoiden viimeaikainen kehitys on tuonut esille komission tarpeen saada paremmin tietoja erityisesti sellaisten elävien nautojen määristä ja määräpaikoista, jotka ovat muita kuin puhdasrotuisia siitoseläimiä ja joista on jätetty vientitodistushakemuksia; lisäksi on tarpeen säätää vientitodistusten, joihin liittyy tuen ennakkovahvistus, antamisesta viiden työpäivän määräajan jälkeen, jotta komissio voi paremmin arvioida markkinatilannetta ja tarvittaessa toteuttaa jo vireille oleviin hakemuksiin liittyviä aiheellisia toimenpiteitä, jotka voivat ulottua kyseisten hakemusten hylkäämiseen asti; mainitut toimenpiteet voivat olla tehokkaita ainoastaan silloin, jos komissiolle on nopeasti annettu tiedoksi näiden eläinten lukumäärät ja määräpaikat; tämän vuoksi olisi muutettava asetuksen (ETY) N:o 2377/80 8 a artikla ja 16 artikla, naudanliha-alan tuen ennakkovahvistuksen lykkäämisen pidentämisestä 5 päivänä huhtikuuta 1994 annettu komission asetus (EY) N:o 854/94(5) olisi kumottava, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2377/80 seuraavasti: 1) korvataan 8 a artiklan 1 ja 2 kohta seuraavasti: "1 Yhdistetyn nimikkeistön nimikkeisiin 0201 ja 0202 sekä alanimikkeisiin 0102 90, 0206 10 95 ja 0206 29 91 kuuluvien tuotteiden vientitodistushakemuksen ja vientitodistuksen 13 kohdassa on oltava maininta tuotteen määrämaasta. 2 Yhdistetyn nimikkeistön nimikkeisiin 0201 ja 0202 sekä alanimikkeisiin 0102 90, 0206 10 95 ja 0206 29 91 kuuluvien tuotteiden osalta 3 artiklan a kohdassa tarkoitettu vientitodistus, johon liittyy tuen ennakkovahvistus, annetaan viidentenä hakemuksen jättöä seuraavana työpäivänä sikäli kuin kyseisen määräajan kuluessa ei ole toteutettu erityistoimenpiteitä." 2) Korvataan 16 artiklan 1 kohdan i alakohta seuraavasti: "i) Yhdistetyn nimikkeistön nimikkeisiin 0201 ja 0202 sekä alanimikkeisiin 0102 90, 0206 10 95 ja 0206 29 91 kuuluvien tuotteiden määrät ja määrämaat tuotteittain täsmennettyinä: - luettelo edellisen tiedonannon jälkeen haetuista vientitodistuksista, joihin liittyy tuen ennakkovahvistus ja - luettelo edellisen tiedonannon jälkeen annetuista vientitodistuksista". 2 artikla Kumotaan asetus (EY) N:o 854/94. 3 artikla Tämä asetus tulee voimaan 23 päivänä toukokuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä toukokuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 24 (2) EYVL N:o L 328, 29.12.1993, s. 7 (3) EYVL N:o L 241, 13.9.1980, s. 5 (4) EYVL N:o L 262, 21.10.1993, s. 26 (5) EYVL N:o L 98, 16.4.1994, s. 28